मिडल स्कूल चिखड़ में सिर्फ एक ही अध्यापक, स्टॉफ भेजने की मांग
ठियोग | ठियोगकी निकटवर्ती ग्राम पंचायत चिखड़ के मिडल स्कूल में केवल एक की अध्यापक होने के कारण अभिभावकों में बच्चों की पढ़ाई को लेकर चिंता व्याप्त है। इस स्कूल में 30 के लगभग विद्यार्थियों को पढ़ाने के लिए मात्र एक ही टीजीटी अध्यापक है। पंचायत के निवासी भगवान दास ने बताया कि इस स्कूल में कई पद खाली पड़े हैं। उन्होंने बताया कि स्कूल में कई अध्यापकों के सेवानिवृत्त होने के बाद उनके स्थान पर किसी की नियुक्ति नहीं हो रही है, जिससे यहां पढ़ने वाले बच्चों का भविष्य अंधकारमय हो गया है। उन्होंने विभाग से इस स्कूल में पर्याप्त संख्या में अध्यापकों की नियुक्ति करने की मांग की है। मंडल भाजपा प्रवक्ता अश्वनी बक्शी ने भी चिखड़ स्कूल में स्टॉफ भेजने की मांग की है।
hin_Deva hin_Deva